《赋得高杨拂地垂》
明代·区怀瑞

清阴何处逢，曲水紫烟浓。映户眠初稳，窥茵舞欲慵。

香尘凡几缕，锦浪有千重。莫共将离赠，年年恼岸容。

作者简介：广东高明人，字启图。少有才，为辅臣赵志皋所重。天启七年举人，授当阳县知县。时县邑残破不堪，莅任后设义仓，兴学校，招集逃亡，民得稍安，有政声。后补平山令，告归。有《趋庭稿》、《游燕草》、《游滁草》等。